Diari Oficial de la Generalitat Valenciana


Sumari del DOGV 5368, del 17-10-2006 (2006/11895)

Informació pública de la suspensió de tramitació i atorgament de llicències d'activitat i obres per a instal·lacions de telefonia mòbil.
----------------------------------------------------------------------------------------------------------------------------------------

### Dades del document

Número de DOGV
:   5368

Data del DOGV
:   17-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/11424


Organisme emissor
:   Ajuntament de Benicarló

Tipus de document
:   Anunci

Informació pública de la suspensió de tramitació i atorgament de llicències d'activitat i obres per a instal·lacions de telefonia mòbil. [2006/M11712]  
La corporació municipal, en la sessió plenària que va tenir lloc el dia 31 d'agost de 2006, amb caràcter ordinari i en primera convocatòria, va adoptar, entre altres, el següent acord:   
Punt 7é. Dictamen a la suspensió de tramitació i atorgament de llicències d'activitat i obres per a instal·lacions de telefonia mòbil.   
La Comissió Territorial d'Urbanisme, en data 6 de novembre de 2001, va aprovar definitivament la modificació puntual número 28 del Pla General d'Ordenació Urbana que introduïa una disposició addicional 4a en virtut de la qual es prohibia la instal·lació en la totalitat del terme municipal d'estacions de telefonia mòbil i les seues antenes. (BOP de 22 de novembre de 2001).  
En data 29 de juny de 2006, s'ha dictat sentència pel Jutjat Contenciós Administratiu número 2 de Castelló, en el procediment ordinari 110/06, on s'estima el recurs interposat per Vodafone España, SL contra l'acord de la Junta de Govern de 8 de febrer de 2005, denegatori de la llicència d'obres sol·licitada per la demandant per a la instal·lació d'una estació base de telefonia mòbil i declara il·legal la modificació puntual número 28 del PGOU.  
Atés que els ajuntaments poden, en el planejament urbanístic, establir condicions per a la instal·lació d'antenes i xarxes de telecomunicacions i recollir exigències i requisits per a realitzar les corresponents instal·lacions amb el fi de preservar els interessos la gestió dels quals tenen encomanda per l'ordenament com ara la seguretat en llocs públics, l'ordenació, la gestió, l'execució i disciplina urbanística, la protecció del medi ambient i la protecció de la salubritat pública, entre altres.  
Vist l'article 101.1 de la Llei 16/2005, de 30 de desembre, de la Generalitat, Urbanística Valenciana en què s'estableix: «Els òrgans administratius competents per a sotmetre a informació pública plans i programes, encara abans de convocar aquesta, podran acordar la suspensió de la tramitació i de l'atorgament de llicències d'activitat, de parcel·lació de terrenys, edificació i demolició per a àrees o usos determinats, amb el fi de facilitar l'estudi o reforma de l'ordenació urbanística».  
Atesa la necessitat de procedir a estudiar la regulació que haurà de contindre la normativa del Pla General en relació amb les estacions i antenes de telefonia mòbil, mitjançant la consegüent modificació de l'esmentat planejament, el tinent d'alcalde que subscriu proposa l'adopció, previ dictamen de la Comissió Informativa d'Urbanisme, d'acord plenari amb part dispositiva que és del següent tenor:  
La corporació, de conformitat amb la proposta de la Regidoria Delegada d'Urbanisme i el dictamen de la Comissió Informativa d'Urbanisme, per unanimitat dels assistents acorda:  
Primer  
Suspendre la tramitació i l'atorgament de llicències d'activitat i d'obres per a la instal·lació d'estacions de telefonia mòbil i les seues antenes a tot el terme municipal, amb el fi de facilitar l'estudi de la normativa reguladora d'aquestes instal·lacions en el Pla General d'Ordenació Urbana.  
Segon  
Publicar, de conformitat amb l'article 101 de la Llei 16/2005, de 30 de desembre, de la Generalitat, Urbanística Valenciana, el present acord en el Diari Oficial de la Generalitat.  
Benicarló, 25 de setembre de 2006.. El tinent d'alcalde delegat de l'Àrea d'urbanisme: Utiliano Martínez Sánchez.